|  |  |
| --- | --- |
| Til berørte parter, grunnleier og offentlige instanser | Skien, 26.04.2023  Vår ref. 639166-01 |

# Varsel - Søknad om mindre endring av reguleringsplan for Sagamoen industriområde i Nome kommune

I samsvar med plan- og bygningsloven § 12-14 søkes det om mindre reguleringsendring

for reguleringsplan for Sagamoen industriområde, planID 1975\_02, Nome kommune.

Søknaden sendes på vegne av Hantoveien 300 AS v/Anders Svenheim.

**Bakgrunn for søknaden**

Dagens reguleringsplan for Sagamoen industriområde ble vedtatt i 1975 og gjelder for eiendommene gnr 104 bnr 54 og gnr 104 bnr 70. Reguleringsbestemmelsene legger til rette for industrivirksomhet i planområdet.

Deler av industribygget på eiendom gnr 105 bnr 54, Hantoveien 300, har gjennom en årrekke blitt brukt til sesonglagring av bobiler, campingvogner, biler og båter. Denne bruken av eiendommen har ikke ligget innenfor reguleringsplanens bestemmelser, og eier har hvert år søkt om dispensasjon og tillatelse til midlertidig bruksendring av deler av lokalene til sesonglagring. I øvrige deler av lokalene driver Bandak AS sin industrivirksomhet, og denne virksomheten forblir uforandret.

Kommunen ønsker nå at eier av bygget søker om å endre på bestemmelsene i reguleringsplanen slik at det åpnes for slik lagring, i stedet for å søke om årlig dispensasjon fra bestemmelsene.

Det foreligger en brannteknisk rapport som har ligget til grunn for vurderingen av dispensasjon i forbindelse med bruksendring fra industri til sesonglagring.

Eksisterende industribygg benyttes også i dag som øvingslokale for nødetater. I reguleringsendringen vil denne bruken formaliseres.

**Beskrivelse av endringen**

Forslag til endring er markert med gult i vedlagte forslag til reviderte reguleringsbestemmelser, og består av følgende nye setning under punkt 2:

Det tillates innendørs lagring av bobiler, campingvogner, biler og båter.

Det tillates at bygg benyttes som øvingslokale for nødetater.

Gjeldende reguleringsbestemmelser endres ikke, og industriformålet beholdes i sin helhet uten endringer.

**Merknad**

Asplan Viak ber om snarlig tilbakemelding på dette varselet og senest innen tre uker (xx.xx.2022). Eventuell merknad sendes til: [hannep.jensen@asplanviak.no](mailto:hannep.jensen@asplanviak.no), eller Asplan Viak AS, Stasjonsvegen 33, 3800 Bø i Telemark.

Med vennlig hilsen

Asplan Viak AS

Hanne Porsholt Jensen

Naturforvalter

Telefon 97068021

E-post hannep.jensen@asplanviak.no